Fé pubbrica

Fe' pubbrica - ben giuridico protetto da-e norme disciprinante i delitti de fáso. 

 Descriçion e stòia 
A l'è definia "pubbrica" a fe' integrante un fenommeno collettivo permanente, un peculiâ attezamento morâ ò un costumme sociale, "privâ" quella ch'a constituisce 'n fæto contingente e individoâ. Posto che o scignificao de tâ dicotomia o l'è relativo a-a branca do drito a-a quæ se fa rifeimento, l'impegno da dotriña inte l'asccei o concetto o s'è traduto inte 'na mortepriçitæ de poxiçioin e de definiçioin, che ravizan a fe' pubbrica aoa inta so impoxiçion da parte do Stato, aoa inti segni e inte forme esteioî con chi o Stato o sançioña a fe' protetta, aoa into travestimento de l'antiga teoria do drito a-a veitæ. 

Quæ baze comuña de queste poxiçioin se pœu individoâ o dæto che a fiduccia acordâ da-a generalitæ di çiten, in sciâ base de 'n determinao ordenamento giuridico e in força da convinçion circa a so utilitæ, a pœu ese paçificamente consciderâ fe' pubbrica e a pœu constituî un ben giuridico degno de tutela normativa. Otra che da-i delitti de faso, a fe' pubbrica a pœu ese ofeiza da di urteioî e despægi tipi de reato, comme a bancarotta, a frode in comercio, e truffe. Va otr'a ço precizao che a peculiâ natua polivalente do concetto de fe' pubbrica a l'ha induto a elaboâ l’esprescion ‘fidelitæ e confiança’, a quæ a sotende l'idea de un raporto dinammico tra a fedeltæ che l'è poscibile atende da-o proscimo e a fiduccia ch'a ne deriva.

L'introduçion de tâ categoria into scistema giuridico penale a remontiæ, segondo a dotriña italiaña, a-o G. Filangieri, segondo quella tedesca a K.E.F. Rosshirt. In realtæ, l’idea a l'ea za presente into De officis do Çiçeron e a fu acugeita into Digesto, nonché into drito comun todesco.

Categoria:Diritto